
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	                 Bucureşti, 15.04.2008

                  Nr.    P.l.x – 891/2007
	                                                                           Bucureşti, 10.05.2006

                                                                           Nr.  Pl.x – 289/2006


RAPORT SUPLIMENTAR

 asupra propunerii legislative pentru completarea Legii nr.10 din 8 februarie 2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989
În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru completarea Legii nr.10 din 8 februarie 2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, trimisă cu adresa P.l.x 891 din 17 decembrie 2007, înregistrată cu nr.31/1378 din 18 decembrie 2007.    

Potrivit prevederilor art.75 din Constituţia României, republicată, şi ale art.92 alin. (9) pct.2, din Regulamentul Camerei Deputaţilor, republicat, Camera Deputaţilor este Cameră decizională.

Senatul, în calitate de primă Cameră sesizată, a respins această propunere legislativă, în şedinţa din 12 decembrie 2007.
Propunerea legislativă supusă dezbaterii are ca obiect de reglementare completarea art.20 din Legea nr. 10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, cu modificările şi completările ulterioare, cu trei alineate noi, care vizează introducerea unor măsuri protecţioniste pentru chiriaşii care au cumpărat cu bună credinţă imobilele în care locuiau în baza Legii nr. 112/1995.

Iniţiatorii acestei propuneri legislative sunt: Daniela Popa - deputat, Bogdan Ciucă - deputat, Sabin Cutaş - senator  (Grup parlamentar PC) şi Petru Călian - deputat (Grup parlamentar PD-L).

Consiliul Legislativ a avizat favorabil, cu observaţii şi propuneri iniţiativa legislativă, conform avizului nr.588 din 9 mai 2007.

Guvernul,  prin punctul de vedere transmis cu nr.1324 din 1 iunie 2007, nu susţine adoptarea acestei iniţiative legislative, deoarece dispoziţiile propuse sunt inaplicabile şi conduc la neclarităţi, de asemenea, nu se stabileşte clar regimul juridic al locuinţelor, nu se nominalizează ordonatorii de credite care vor purta responsabilitatea realizării fondului locativ.

Comisia pentru administraţie publică, amenajarea teritoriului şi echilibru ecologic a avizat negativ propunerea legislativă, potrivit adresei nr.26/2136 din 6 februarie 2008.

Comisia pentru drepturile omului, culte şi problemele minorităţilor naţionale a avizat favorabil propunerea legislativă, potrivit adresei nr.25/853 din 14 februarie 2008.

În conformitate cu prevederile art.61 din Regulamentul Camerei Deputaţilor, republicat, membrii Comisiei au examinat propunerea legislativă susmenţionată, în şedinţa din 13 februarie 2008. 

În urma dezbaterilor membrii Comisiei au hotărât, cu majoritate de voturi, să propună plenului Camerei Deputaţilor respingerea propunerii legislative pentru modificarea Legii nr.10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, republicată, cu modificările şi completările ulterioare.
Plenul Camerei Deputaţilor, în şedinţa din 17 martie 2008 a hotărât, în temeiul art.104 din Regulamentul Camerei Deputaţilor, republicat, retrimiterea propunerii legislative susmenţionate, la comisia sesizată în fond, în vederea reexaminării şi întocmirii unui raport suplimentar.
Comisia juridică, de disciplină şi imunităţi a reluat examinarea acestei iniţiative în şedinţa din 15 aprilie 2008. 
La lucrări au fost prezenţi 17 deputaţi, din totalul de 28 membri ai Comisiei juridice, de disciplină şi imunităţi.
Au fost prezenţi, în calitate de invitaţi, din partea „Asociaţiei Proprietarilor pe Legea nr.112 din 1995”, doamna Savu Carmen, domnul Teodorescu Răzvan şi domnul Stere Virgiliu. 

Au fost depuse amendamente, în scris, din partea Grupului parlamentar al PSD, Grupului parlamentar al PC şi Grupului parlamentar al PRM. De asemenea, în cursul dezbaterilor, o parte din amendamente au fost admise, unele reformulate şi altele retrase, verbal, de către iniţiatori.
În urma reexaminării, membrii comisiei au hotărât, cu majoritate de voturi, să propună, cu majoritate de voturi (10 pentru, 4 voturi şi 1 abţinere), să propună plenului Camerei Deputaţilor, adoptarea  propunerii legislative pentru completarea Legii nr.10 din 8 februarie 2001 privind regimul juridic al unor imobile preluate în mod abuziv  în perioada 6 martie 1945 – 22 decembrie 1989, cu amendamentele admise, redate în Anexa la prezentul raport suplimentar.
În raport cu obiectul şi conţinutul său, ce vizează modificarea unei legi organice, propunerea legislativă face parte din categoria legilor organice.
PREŞEDINTE,                                    SECRETAR,

  Sergiu ANDON                                   George BĂEŞU

Expert 

Silvia Olaru
  











ANEXA 
AMENDAMENTE ADMISE
	Nr.

Crt.
	Legea în vigoare

Legea nr.10/2001 


	Text propunerea legislativă Pl x 891/2007
	Amendamente 

(autorul amendamentului)
	Motivare

	1. 
	
	Titlul Legii

„Lege pentru completarea Legii nr.10 din 8 februarie 2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989”.


	Titlul Legii

„Lege pentru modificarea şi completarea Legii nr. 10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989”.

Autor: Comisia juridică


	Pentru respectarea normelor de tehnică legislativă.

	2. 
	
	Articol unic – Legea nr.10 din 8 februarie 2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, republicată în Monitorul Oficial al României, Partea I, nr.798 din 2 septembrie 2005, se completează după cum urmează:


	Articolul I – Legea nr. 10/2001 privind regimul juridic al unor imobile preluate în mod abuziv în perioada 6 martie 1945 – 22 decembrie 1989, republicată în Monitorul Oficial al României, Partea I, nr. 798 din 2 septembrie 2005, cu modificările şi completările ulterioare, se modifică şi se completează după cum urmează:

Autor: Comisia juridică
	Pentru respectarea normelor de tehnică legislativă.

	3. 
	Art. 1 - (1) Imobilele preluate în mod abuziv de stat, de organizaţiile cooperatiste sau de orice alte persoane juridice în perioada 6 martie 1945 - 22 decembrie 1989, precum şi cele preluate de stat în baza Legii nr. 139/1940 asupra rechiziţiilor şi nerestituite, se restituie, în natură, în condiţiile prezentei legi.
	---------
	1. Alineatul (1) al articolului 1 se modifică şi va avea următorul cuprins:
„Art. 1. - (1) Imobilele preluate în mod abuziv de stat, de organizaţiile cooperatiste sau de orice alte persoane juridice în perioada    6 martie 1945 - 22 decembrie 1989, precum şi cele preluate de stat în baza Legii nr. 139/1940 asupra rechiziţiilor şi nerestituite, se restituie, în natură sau în echivalent, când restituirea în natură nu mai este posibilă, în condiţiile prezentei legi.”

Autori: deputaţi ai Grupurilor parlamentare ale PSD, PC şi PRM.


	   Pentru reglementarea corectă a regimului imobilelor preluate în mod abuziv.

	4. 
	Art. 2. - (2) Persoanele ale căror imobile au fost preluate fără titlu valabil îşi păstrează calitatea de proprietar avută la data preluării, pe care o exercită după primirea deciziei sau a hotărârii judecătoreşti de restituire, conform prevederilor prezentei legi.


	
	 2.  Alineatul (2) al articolului 2 se abrogă.

Autori: deputaţi ai Grupurilor parlamentare ale PSD, PC şi PRM.


	Este necesară abrogarea alineatului (2) al art. 2 deoarece dispoziţiile sale se  regăsesc în cuprinsul  art. 2 alin(1) lit. i). În acest fel, se evită crearea unei confuzii.

	5. 
	        -----------------------
	                    -----------------
	 3. La articolul 5 se introduce un nou alineat, alin. (2), cu următorul cuprins:

  „(2) Dispoziţiile alin.(1) se aplică şi persoanelor ale căror averi au fost dobândite ilicit, în conformitate cu deciziile instanţelor de judecată de până la 6 martie 1945 enumerate în anexa nr.3. Atât anexa nr.1, cât şi anexa nr.3 vor fi afişate pe pagina de internet a autorităţii publice cu atribuţii în domeniul retrocedărilor. „    

Autori: deputaţi ai Grupurilor parlamentare ale PSD, PC şi PRM.


	Pentru reglementarea unei situaţii corecte şi, pe cale de consecinţă, pentru a se evita falsurile si retrocedările frauduloase. 


	

	6. 
	          ---------------------
	
	 4.   După alineatul (1) al articolului 7 se introduce un nou alineat, alin. (11), cu următorul cuprins:

„(11). - Nu se restituie în natură, ci doar în echivalent, imobilele care au fost înstrăinate în baza Legii nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările şi completările ulterioare, cu respectarea condiţiilor cerute de lege.”

Autori: deputaţi ai Grupurilor parlamentare ale PSD, PC şi PRM.


	

	7. 
	          -------------------------
	
	 5.  După alineatul (4) al articolului 7 se introduce un nou alineat, alin. (5), cu următorul cuprins:

„(5) Nu se restituie în natură terenurile aferente imobilelor care au fost înstrăinate în temeiul dispoziţiilor Legii nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările şi completările ulterioare.”

Autori: deputaţi ai Grupurilor parlamentare ale PSD, PC şi PRM.


	   Pentru evitarea unor procese interminabile şi astfel a permite accesul la anexele imobilului proprietarilor pe Legea nr. 112/1995.

	8. 
	ART. 18 Măsurile reparatorii se stabilesc numai în echivalent şi în următoarele cazuri:

     …………………….

    c) imobilul a fost înstrăinat cu respectarea dispoziţiilor legale.


	
	6. La articolul 18, litera c) se modifică şi va avea următorul cuprins: 

„ c) imobilul a fost înstrăinat cu respectarea dispoziţiilor Legii 112/1995 pentru reglementarea situaţiei juridice a unor imobile cu destinaţia de locuinţe, trecute in proprietatea statului, cu modificările şi completările ulterioare.”

Autori: deputaţi ai Grupurilor parlamentare ale PSD, PC şi PRM.

	   Modificarea este necesară pentru evitarea confuziilor apărute ca urmare a acţiunilor în justiţie deschise pe dreptul comun. 

	9. 
	    Art. 20 alin (1) Persoanele care au primit despăgubiri în condiţiile Legii nr. 112/1995 pot solicita numai restituirea în natură, cu obligaţia returnării sumei reprezentând despăgubirea primită, actualizată cu indicele inflaţiei, dacă imobilul nu a fost vândut până la data intrării în vigoare a prezentei legi.

(2) În cazul în care imobilul a fost vândut cu respectarea prevederilor Legii nr. 112/1995 pentru reglementarea situaţiei juridice a unor imobile cu destinaţia de locuinţă, trecute în proprietatea statului, cu modificările ulterioare, persoana îndreptăţită are dreptul la măsuri reparatorii prin echivalent pentru valoarea de piaţă corespunzătoare a întregului imobil, teren şi construcţii, stabilită potrivit standardelor internaţionale de evaluare. Dacă persoanele îndreptăţite au primit despăgubiri potrivit prevederilor Legii nr. 112/1995, ele au dreptul la diferenţa dintre valoarea încasată, actualizată cu indicele inflaţiei, şi valoarea corespunzătoare a imobilului.


	
	7.  Alineatele (1) şi (2) ale articolului 20 se modifică şi vor avea următorul cuprins:

„Art. 20 - (1) Persoanele care au primit despăgubiri în condiţiile Legii nr. 112/1995 pot solicita restituirea în natură numai în cazul în care imobilul nu a fost vândut până la data intrării în vigoare a Legii nr.10/2001 şi numai după returnarea sumei reprezentând despăgubirea primită, actualizată cu indicele de inflaţie.

Autori: deputaţi ai Grupurilor parlamentare ale PSD, PC şi PRM.

(2) În cazul în care imobilul a fost vândut cu respectarea prevederilor Legii nr. 112/1995 pentru reglementarea situaţiei juridice a unor imobile cu destinaţia de locuinţă, trecute în proprietatea statului, cu modificările ulterioare, persoana îndreptăţită are dreptul numai la măsuri reparatorii prin echivalent pentru valoarea de piaţă corespunzătoare a întregului imobil, teren şi construcţii, stabilită potrivit standardelor internaţionale de evaluare. Dacă persoanele îndreptăţite au primit despăgubiri potrivit prevederilor Legii nr. 112/1995, ele au dreptul la diferenţa dintre valoarea încasată, actualizată cu indicele inflaţiei, şi valoarea corespunzătoare de piaţă a imobilului.”

Autori: deputaţi ai Grupurilor parlamentare ale PSD, PC şi PRM.


	

	10. 
	
	După alineatul (2) al articolului 20 se introduc trei alineate noi, alin.(21), (22), (23), care vor avea următorul cuprins:

(21) – În cazul în care imobilul a fost vândut cu respectarea prevederilor Legii nr.122/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, chiriaşii care au cumpărat cu bună credinţă imobilele în care locuiau au dreptul la asigurarea cu prioritate a unei locuinţe din fondul de stat gestionat de Primării şi Ministerul Lucrărilor Publice şi Amenajării Teritoriului.
(22) – Beneficiarii vor avea dreptul de a locui cu chirie în aceste imobile şi de a cumpăra aceste imobile, avansul pe care l-au dat pentru cumpărarea imobilului naţionalizat care a fost restituit ulterior proprietarului, constituindu-se prin actualizare avans la noul imobil.
(23) – Până la realizarea acestor locuinţe chiriaşilor evacuaţi li se va oferi posibilitatea de a ocupa prin închiriere imobile aflate în proprietatea Regiei Administraţia Protocolului de Stat.


	8. După alineatul (2) al articolului 20 se introduc trei alineate noi, alin.(21), (22), (23), cu următorul cuprins:

„ (21) – În cazul în care imobilul a fost vândut cu respectarea prevederilor Legii nr.112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, chiriaşii care au cumpărat cu bună - credinţă imobilele în care locuiau au dreptul la asigurarea cu prioritate a unei locuinţe din fondul de stat gestionat de primării şi de  Ministerul Dezvoltării, Lucrărilor publice şi Locuinţelor.

(22) – Beneficiarii vor avea dreptul de a locui cu chirie în aceste imobile şi de a cumpăra aceste imobile, suma pe care au plătit-o pentru cumpărarea imobilului naţionalizat şi care ulterior a fost restituit proprietarului, constituindu-se, prin actualizare, avans la noul imobil.

(23) – Până la realizarea acestor locuinţe, chiriaşilor evacuaţi li se va oferi posibilitatea de a ocupa prin închiriere imobile aflate în proprietatea Regiei Administraţia Patrimoniului Protocolului de Stat.”
Autori: deputaţi ai Grupurilor parlamentare ale PSD, PC şi PRM.

	

	11. 
	    Art. 43 - (1) Chiriaşii cărora, în temeiul prevederilor art. 9 alin. 1 - 4 din Legea nr. 112/1995, li s-au vândut, cu respectarea prevederilor acestei legi, apartamentele în care locuiau au dreptul să le înstrăineze sub orice formă înainte de împlinirea termenului de 10 ani de la data cumpărării numai persoanei îndreptăţite, fost proprietar al acelei locuinţe.

 (2) Sub sancţiunea nulităţii absolute, este interzisă înstrăinarea în orice mod a imobilelor dobândite în baza Legii nr. 112/1995, cu modificările şi completările ulterioare, până la soluţionarea definitivă şi irevocabilă a acţiunilor formulate de persoanele îndreptăţite foşti proprietari sau, după caz, moştenitori ai acestora, potrivit art. 45.


	
	9. Art. 43 – Se abrogă.

Autori: deputaţi ai Grupurilor parlamentare ale PSD, PC şi PRM.


	În Legea nr.112/1995 există deja interdicţia de vânzare de 10 ani. Menţinerea dispoziţiilor art. 43 nu  face altceva decât să îngrădească în continuare, după cei 10 ani, dreptul de a dispune de proprietate.


	
	   (3) Preţul vânzării nu poate fi mai mare decât valoarea actualizată a preţului plătit de chiriaş la cumpărarea locuinţei în baza Legii nr. 112/1995, cu excepţia situaţiilor când părţile convin altfel.

    (4) În termen de 90 de zile de la data intrării în vigoare a prezentei legi persoana îndreptăţită trebuie să notifice chiriaşului dobânditor intenţia de a cumpăra locuinţa şi adresa unde poate fi găsită.

(5) Persoana îndreptăţită care a primit despăgubiri băneşti pentru imobil este obligată să restituie statului, dacă este cazul, diferenţa dintre valoarea despăgubirilor primite şi preţul de cumpărare plătit fostului chiriaş, actualizate.


	
	
	

	12. 
	           ----------------------

Art. 45 alin (2) 

Actele juridice de înstrăinare, inclusiv cele făcute în cadrul procesului de privatizare, având ca obiect imobile preluate fără titlu valabil, sunt lovite de nulitate absolută, în afară de cazul în care actul a fost încheiat cu bună-credinţă.


	
	10. Alineatul (2) al articolului 45 se modifică şi va avea următorul cuprins:
 „(2) Actele juridice de înstrăinare, inclusiv cele făcute în cadrul procesului de privatizare, având ca obiect imobile preluate fără titlu valabil, considerate astfel anterior intrării în vigoare a Legii 213/1998 privind proprietatea publică şi regimul juridic al acesteia, cu modificările şi completările ulterioare, sunt lovite de nulitate absolută, în afară de cazul în care actul a fost încheiat cu bună-credinţă.”

Autori: deputaţi ai Grupurilor parlamentare ale PSD, PC şi PRM.


	

	13. 
	                 
	
	11. După alineatul (2) al articolului 45 se introduce un alineat nou, alin. (21), cu următorul cuprins:

„(21) - Contractele de vânzare - cumpărare încheiate în temeiul Legii 112/1995 pentru reglementarea situaţiei juridice a unor imobile cu destinaţia de locuinţă, trecute în proprietatea statului, cu modificările şi completările ulterioare, sunt acte autentice şi constituie titlu de proprietate opozabil de la data încheierii acestora.”

Autori: deputaţi ai Grupurilor parlamentare ale PSD, PC şi PRM.


	

	14. 
	     Art. 45 alin (3) Actele juridice de înstrăinare, inclusiv cele făcute în cadrul procesului de privatizare, având ca obiect imobilele prevăzute la art. 2 alin. (1) lit. b), sunt lovite de nulitate absolută, buna-credinţă neputând fi invocată în aceste cazuri.*)

	
	12.  Alineatul (3) al articolului 45 se abrogă. 

Autori: deputaţi ai Grupurilor parlamentare ale PSD, PC şi PRM.


	Acest alineat a fost considerat neconstituţional de către Curtea Constituţională prin Decizia nr.98 din 21 martie 2002 .

	15. 
	               --------------
	
	13. După alineatul (3) al articolului 46 se introduce un alineat nou, alin. (4), cu următorul cuprins:

„(4). – Persoana îndreptăţită are obligaţia de a urma calea prevăzută de prezenta lege, după intrarea acesteia în vigoare. Prevederile prezentei legi se aplică cu prioritate.”

Autori: deputaţi ai Grupurilor parlamentare ale PSD, PC şi PRM.


	

	16. 
	Art. 48 alin (2) În cazul în care imobilul care se restituie a fost preluat cu titlu valabil, obligaţia de despăgubire prevăzută la alin. (1) revine persoanei îndreptăţite.


	
	14. Alineatul (2) al articolului 48 se modifică şi va avea următorul cuprins:

 „(2)       Indiferent dacă imobilul a fost preluat cu titlu valabil sau fără titlu, obligaţia despăgubirii prevăzută la alin. (1) revine persoanei îndreptăţite.”

Autori: deputaţi ai Grupurilor parlamentare ale PSD, PC şi PRM.


	În marea majoritate a cazurilor a fost necesară intervenţia statului în executarea reparaţiilor. 

Trebuie să se ţină seama de schimbarea noţiunii de titlu valabil apărută în Feb 1997, respectiv Noiembrie 1998.

	17. 
	     ART. 48 alin  (3) În cazul în care imobilul care se restituie a fost preluat fără titlu valabil, obligaţia de despăgubire revine statului sau unităţii deţinătoare.


	
	15. La articolul 48, alineatul (3) se abrogă.

Autori: deputaţi ai Grupurilor parlamentare ale PSD, PC şi PRM.


	Pentru corelare cu textele deja modificate.

	18. 
	              -------------------


	
	 16. După alineatul (2) al articolului 50 se introduce un alineat nou, alin. (21), cu următorul cuprins:

„(21). - Cererile sau acţiunile în justiţie având ca obiect restituirea preţului de piaţă al imobilului, privind contractele de vânzare-cumpărare încheiate cu respectarea prevederilor Legii nr. 112/1995,cu modificările şi completările ulterioare, care au fost desfiinţate prin hotărâri judecătoreşti definitive şi irevocabile, sunt scutite de taxa judiciară de timbru.”

Autori: deputaţi ai Grupurilor parlamentare ale PSD, PC şi PRM.


	1.Preturile imobilelor au suferit două inflaţii:

· inflaţia leului, de care se ţine seama prin expresia      “se acorda preţul actualizat”

· inflaţia imobiliară care de la 10-20 $/m2 în 1991-1993 a ajuns la 100-300$/m2 în 1996-2000 şi la 2000-3000 euro/m2 în 2007-2008.

2. Preţul de vânzare pentru imobilele înstrăinate în baza Legii nr. 112/1995 au fost stabilite de către stat pe baza unor criterii ce au ţinut seama de preţul de piaţă (punctul 1), de vechimea imobilului, de amortizări, etc. Nu cumpărătorul a stabilit preţul.  



	19. 
	Art. 50 alin  (3)

 Restituirea preţului actualizat plătit de chiriaşii ale căror contracte de vânzare-cumpărare, încheiate cu eludarea prevederilor Legii nr. 112/1995, cu modificările şi completările ulterioare, au fost desfiinţate prin hotărâri judecătoreşti definitive şi irevocabile se face de către Ministerul Finanţelor Publice din fondul extrabugetar constituit în temeiul art. 13 alin. 6 din Legea nr. 112/1995, cu modificările ulterioare.


	
	17. Alineatul (3) al articolului 50 se modifică şi va avea următorul cuprins:

„(3) Restituirea preţului prevăzut la alin.(2) şi (21) se face de către Ministerul Economiei şi Finanţelor din fondul extrabugetar constituit în temeiul art. 13 alin. 6 din Legea nr. 112/1995, cu modificările şi completările ulterioare.”

Autori: deputaţi ai Grupurilor parlamentare ale PSD, PC şi PRM.


	      Este necesară respectarea drepturilor tuturor proprietarilor fiind protejaţi atât de Constituţia României cât şi de Convenţia pentru Apărarea Drepturilor Omului şi a Libertăţilor Fundamentale, ratificată de România prin Legea nr. 30 din 18 mai 1994.

“Curtea a statuat ca diminuarea vechilor atingeri nu trebuie să creeze noi prejudicii disproporţionale. În acest sens, legislaţia ar trebui să permită să se ia în considerare circumstanţele speciale ale fiecărei spete, astfel încât persoanele care şi-au dobândit bunurile de bună credinţă să nu fie aduse în situaţia de a suporta ponderea responsabilităţii Statului care a confiscat in trecut aceste bunuri”.



	20. 
	               --------------------
	
	18. După articolul 50 se introduce un articol nou, art. 501, cu următorul cuprins:

„Art. 501. –(1) Proprietarii ale căror contracte de vânzare-cumpărare, încheiate cu respectarea prevederilor Legii nr. 112/1995, au fost desfiinţate prin hotărâri judecătoreşti definitive şi irevocabile, au dreptul la restituirea preţului de piaţă al imobilului, stabilit conform standardelor internaţionale. 

(2). - Valoarea despăgubirilor prevăzute la alin. (1) se stabileşte prin expertiză.”

Autori: deputaţi ai Grupurilor parlamentare ale PSD, PC şi PRM.

	

	21. 
	
	
	Art. II - În termen de 30 de zile de la data intrării în vigoare a prezentei legi, Guvernul urmează să modifice normele metodologice de aplicare a Legii nr. 10/2001 privind regimul juridic al unor imobile preluate în mod abuziv  în perioada 6 martie 1945 – 22 decembrie 1989, republicată, cu modificările şi completările ulterioare.

Autori: deputaţi ai Grupurilor parlamentare ale PSD, PC şi PRM.

